Várépítő pályázat: tízszer több építőanyagra pályáztak, mint a felajánlás értéke
· Rekord számú, 20 cég ajánlotta fel segítségét, 30 pályázó kapott építőanyagot
· Műemlékek számára mára szinte egyetlen lehetőség a Várépítő pályázat

· Egy műemléki tetőn az ország legjobb tetőfedői dolgoznak majd

· További felajánlás érkezett a fűtéskorszerűsítést tervezők számára
A gyermekintézmények és műemlékek beruházásait építőanyaggal és szolgáltatásokkal támogató Várépítő pályázat idei éve több szempontból rekord eredményeket hozott. A pályázat 15 éves történetében a legtöbb, 20 cég ajánlotta fel termékeit és szolgáltatásit. 

Idén több pályázat érkezett, mint az előző két évben összesen és 10szer több értékű, közel 170 millió forintnyi építőanyagot igényeltek, mint amennyi felajánlást a zsűri eloszthatott. A 258 intézmény közül ezúttal 30 számára jutott több mint nettó 16 millió forintnyi támogatásból.

A gyermekintézmények és műemlékek számára építőanyagot biztosító pályázat díjátadóján Vadász György, Kossuth- Széchenyi- és Ybl díjas építész, a zsűri elnöke arra hívta fel a figyelmet, hogy a nehéz helyzetben lévő intézmények kitartással és helyi összefogással érthetnek el eredményeket. A pályázat közösségi összefogás erősítő szerepét hangsúlyozta Styevó Gábor, Nézsa polgármestere is, aki második alkalommal vehetett át települése számára támogatást. „A Gyermeki Csodakert Óvoda megszépüléséhez a 2011-ben elnyert kerámia tetőcserép mellett a településen élők összefogására is szükség volt. Hasonló módon tervezzük az idén műemléki kategóriában nyertes Reviczky kis-kastély felújítását is.” – hangzott el az Építésügyi Minőségellenőrző és Innovációs Nonprofit Kft. (ÉMI) székházában tartott díjátadón. A helyszínt biztosító ÉMI idén már nem csupán a Várépítő védnöke, hanem mint szolgáltatásait felajánló cég is csatlakozott a 15 éves mozgalomhoz.
Idén több fajta, régen hiányolt építőanyag is bekerült felajánlások közé: ilyenek a világítástechnikai eszközök, a beltéri festékek és nyílászárók.

Az összesen nettó 16 millió forint támogatásból 22 gyermekintézménynek jutott  9,5 millió forintnyi támogatás, míg a 8 műemlék számára összesen  5,5 millió forintot juttatott a neves közéleti személyiségekből álló zsűri. 

A nyertes pályázók tervezett beruházásai között a tetőfelújítás népszerűsége nem csak az elmúlt évek szélsőséges időjárásának, de annak is köszönhető, hogy a legmagasabb, több mint nettó 5 millió forint értékben jelentek meg a kiírásban a tetőfelújításhoz szükséges termékek. Így a 30 nyertes közül 7 intézmény tetője újulhat meg idén nyáron.
Az építőanyagok mellett gazdára talált a ProIDEA/E-build és a Magyar Építéstechnika által biztosított 500 000 forintnyi, munkadíjra felhasználható készpénz támogatás is. A két szakkiadó egyedülálló felajánlását a tetőfelújításba kezdő Csokvaományi Óvoda nevében Mustos Tibor polgármester vehette át.
A műemlékeknek máshol szinte nem is pályázhatnak
Ráday Mihály, a Város és Faluvédők Országos Szövetségének elnöke, a zsűri tagja szerint mára a műemlékek megújulásának anyagi forrásai annyira bekorlátozódtak, hogy a Várépítő pályázat mellett szinte alig van más lehetőség támogatás elnyerésére. Ezért is nagyra értékelendő a cégek támogatása, amellyel idén a pályázó 11 országos védettségű műemlékből 8 számára jutott építőanyag összesen 5,5 millió forint értékben.
Egy műemléki tetőn az ország legjobb tetőfedői dolgoznak
A pályázat védnöke az Épületszigetelők Tetőfedők és Bádogosok Országos Szövetsége (ÉMSZ) szintén idén először elnyerhető felajánlásával a nagykölkedi tájház az elnyert kerámia tetőcseréppel történő fedését, a Szövetség tagjai, olyan tetőfedők végzik majd, akik az ország legjobb tetőfedői közé tartoznak.
További felajánlás érkezett fűtéskorszerűsítést tervezők számára

A Várépítő egyik újonnan csatlakozott felajánlója, a korszerű kondenzációs kazánokkal az intézmények energetikai korszerűsítéséhez hozzájáruló Weishaupt Hőtechnikai Kft. a díjátadó ünnepség keretei között jelentette be, hogy további pályázók jelentkezését várja. Ennek megfelelően a neves zsűri még idén újabb Weishaupt kazánokat ítélhet oda a www.varepitopalyazat.hu honlapján hamarosan megjelenő feltételekkel a pályázók között.
Így a jelenlegi két nyertesen túl még idén további intézmények végezhetnek fűtéskorszerűsítést a cég támogatásával.
Az alábbi intézmények a következő beruházások elvégzéséhez nyertek építőanyagot.

A NYERTES GYERMEKINTÉZMÉNYEK

· Göcsej Kapuja Bak Óvoda és ÁMK a homlokzat és a födém hőszigeteléséhez valamint a nyílászárók cseréjéhez 
· Csokvaomány Óvoda a tetőhéjazat felújításához
· Katicabogár Waldorf Óvoda udvari játékok elhelyezésére
· Bábolnai Százszorszép Óvoda és Bölcsőde az intézmény folyosójának felújításához
· Kápolnai Tündérkert Óvoda Aldebrői Óvodai Tagintézménye a beltéri ajtók cseréjéhez
· Gombai Gólyafészek Óvoda az épület statikai felméréséhez
· Pocsaj-Kismarja Óvoda Kikelet óvoda az intézmény termeinek festéséhez
· Ciráki Napköziotthonos Óvoda a homlokzat szigeteléséhez
· Iván Község Önkormányzat az iváni óvoda kerítésének felújítására
· VÁLLAI Német Nemzetiségi Óvoda Nonprofit Korlátolt Felelősségű Társaság a Pilisszentiváni Óvoda tetőhéjazatának felújítására
· Balassagyarmati Központi Óvoda, Cseperedő Tagóvodája a burkolat cseréjéhez és a parketta lakkozásához, valamint belső termeinek festéséhez
· Süttői Százszorszép Kétnyelvű Óvoda és Bölcsőde a gázkazán cseréjéhez
· Becske Község Önkormányzatának Óvodája egy játszótér koncepciótervének készítéséhez
· Penészlek Község Önkormányzatának Óvodája szigetelési és burkolási munkák elvégzéséhez
· Pápai Sarokkő Baptista Gyülekezet a helyi családok átmeneti otthonának kibővítésére és felújítására
· Budapesti Korai Fejlesztő Központ a világítástechnika felújításához valamint az épület statikai vizsgálatához
· Down Egyesület a homlokzat szigeteléséhez, a nyílászárók cseréjéhez, a termek festéséhez, valamint a tetőhéjazat felújításához
· Csorvás Város Önkormányzatának Óvodája és Bölcsődéje a homlokzat szigeteléséhez, a nyílászárók cseréjéhez, valamint a termek festéséhez
· Dunaújvárosi Óvoda Katica egysége a gázkazán cseréjéhez
· Ajaki Tamási Áron Általános Iskola és Alapfokú Művészetoktatási Iskola Szabolcsbákai Tagiskolája a higiénés helyiségek felújításához 
· Csehimindszenti Általános Iskola az intézmény parkolójának kialakításához
A NYERTES MŰEMLÉKEK

· Borsosberény Község Önkormányzata a Tihanyi-Mocsáry Kúria tetőhéjazatának felújítására
· Nagykölkedi Népi tájház a homlokzat vakolásához és festéséhez valamint a tetőhéjazat felújításához
· Notre Dame Női Kanonok- és Tanítórend a világítástechnika korszerűsítéséhez
· Kisvárda Város Önkormányzata, a Várday István Könyvtár homlokzatának felújításához, valamint belső termek festéséhez
· Abony Város Önkormányzat, a Márton-kúria tetőhéjazatának felújítása céljából
· Az Apponyi Kastélyban működő VM DASzK, Szakképző Iskola - Apponyi Sándor Mg. Szakközépiskola és Kollégium termeinek festéséhez
· Nézsa Község Önkormányzata, a Reviczky kis-kastély előtti járda felújítására
· Őcsényi Református Egyházközség a tetőszerkezet faanyagvédelmi és statikai szakvéleményének megállapítására
HÁTTÉRINFORMÁCIÓK
Két kategóriában lehet indulni a Várépítőn

Gyermekintézmények felújítására Magyarországon működő oktatási, egészségügyi, kulturális és egyéb olyan intézmény, alapítvány, szervezet vagy önkormányzat nyújthat be pályázatot, akinek tevékenysége szoros kapcsolatban áll a gyermekek nevelésével, szabadidős tevékenységével, gyógyításával, rehabilitációjával, stb.

Műemléképületek felújítására pedig azon szervezetek, alapítványok, önkormányzatok pályázhatnak, amelyek tulajdonában, felügyeletében vagy kezelésében olyan műemlék épület(ek) vannak, amelyek országos védettséget élveznek, s amelyeken 2014-ben felújítási munkálatokat kívánnak elvégezni. 

A Várépítő pályázat magán pályázat, amely kapcsán végzett munkát a Város és Faluvédők Szövetsége (Hungária Nostra) 2012-ben a Podmaniczky-díjjal is elismerte. A díjat évente az épített és természeti környezet megóvásáért végzett munkájukért magánszemélyek és közösségek vehetik át.
A Várépítő pályázat számokban

	
	CÉGEK

	2011
	9
	14,0 M Ft
	8
	35
	15

	2012
	14
	14,2 M Ft
	15
	197
	33

	2014
	20
	16,2 M Ft
	11
	247
	30


20 felajánló cég 2014-ben
A felajánló cégek bővülése miatt régen hiányolt, új termékkategóriákkal is bővült a felajánlott építőanyagok palettája. Évek óta népszerűek a színes vakolatok a Baumittól, a hőszigetelő anyagok a Bachltól és hőszigetelő rendszerek a Baumittól, a kerámia tetőcserepek és tetőfóliák a Creatontól és a Tondachtól, beton tetőfedő anyag a Bramactól, a meleg- és hidegburkolati ragasztók a Henkeltől és a Murexintől, és a játszótéri felszerelések a Játszópark Kft-től. Emellett újdonságként szerepelnek a pályázható termékek között beltéri falfestékek a Revcotól, fűtési rendszerek a Weishaupttól, nyílászárók a Hörmanntól és a Real Home Bautól, világítástechnikai berendezések az EL-KO ÉP-től, illetve idén ereszcsatornát ajánlott fel a Prefa, valamint hőszigetelő lapok szereléséhez szükséges rögzítő-elemek az EJOT jóvoltából kerülhetnek a pályázókhoz, illetve a Barabás Téglakő térkövet ajánlott fel. Sőt olyan szolgáltatások is színesítik a kínálatot, mint pl. energetikai vagy statikai felmérés, amely egy-egy felújítási munka előkészítése során nélkülözhetetlen. Ezeket a Bartal és Rabb Kft., valamint az ÉMI Nonprofit Kft. ajánlotta fel.
A Várépítő Pályázat bíráló bizottságának tagjai több mint egy évtizede

· Vadász György, Kossuth-, Ybl- és Steindl-díjas építész, a bíráló bizottság elnöke;

· Nagy-Kálózy Eszter, színművésznő, kiváló művész,
· Ráday Mihály, a Város és Faluvédők Szövetsége (Hungária Nostra) elnöke, Kossuth-díjas alkotó;

· Tóth Balázs, építész, az Építésügyi Minőségellenőrző Innovációs Nonprofit Kft. Értékesítési csoport vezetője,

· Winkler Gábor, Pápa város főépítésze, egyetemi tanár, az MTA doktora;

· Dr. Zongor Gábor, a Települési Önkormányzatok Országos Szövetségének főtitkára;

Növekvő szakmai támogatottság a védnököknek köszönhető
A Várépítő pályázat védnökei, akik egyben azt vállalták, hogy segítenek a pályázat minél szélesebb körű ismertté tételében: a Nemzeti Erőforrás Minisztérium Oktatásért Felelős Államtitkársága, a Forster Gyula Nemzeti Örökséggazdálkodási és Szolgáltatási Központ, az Épületszigetelők Tetőfedők és Bádogosok Országos Szövetsége (ÉMSZ), az ÉMI Építésügyi Minőségellenőrző Innovációs Nonprofit Kft. (ÉMI), a Magyar Téglás Szövetség (Matész), a Települési Önkormányzatok Országos Szövetsége (TÖOSZ), a Város- és Faluvédők Szövetsége (Hungaria Nostra), valamint a kommunikációban segíti a munkát a Klebelsberg Intézményfenntartó Központ.
Médiatámogatók, akik nélkül a Várépítő pályázat híre nem jutna el azokhoz, akiknek a segítségre szüksége van

· archicentrum.hu

· építészfórum.hu

· Építési Megoldások

· éptár.hu

· Magyar Építéstechnika

· A mi otthonunk

· proidea.hu / E-build

· homeinfo.hu

· Metszet építészeti szaklap

· tervlap.hu

· Szép Házak magazin

· Veszprém TV – Épi-tech magazinja
· DUNA TV – Építészet XXI.
· FUGA Web-rádió
· építésiportál.hu
· Construma URBICON kiállítása
További információ: www.varepitopalyazat.hu
Védnökök

Felajánlók

Médiatámogatók

 

   [image: image31.jpg]Enitéstechnika




[image: image32.jpg]


  




[image: image35.png]B ithonunk



  



 [image: image38.jpg]





  


[image: image41.jpg]


 [image: image42.jpg]epiteszforumehu



[image: image43.jpg]FUGAYS®



 
[image: image44.jpg]EpRITTECH

HAZEPITOK MAGAZINJA



 [image: image45.jpg]EPITESZET XNI
BT



  [image: image46.jpg]P~ T4
&Y épitesi
portal.hu




